[{"text_idx": "#000002", "text": "Lleoedd Lleol ar gyfer Natur"}, {"text_idx": "#000003", "text": "Y Faner Werdd ar gyfer Parciau"}, {"text_idx": "#000005", "text": "Rhyddhau cynaliadwyedd yn y diwydiant twristiaeth"}, {"text_idx": "#000006", "text": "Mae \u2018Goriad Gwyrdd yn galluogi busnesau Cymreig i ddathlu\u2019r newidiadau amgylcheddol cadarnhaol y maent yn eu gwneud i farchnata eu hunain i gynulleidfa sydd yn dod yn fwyfwy ymwybodol o\u2019u cyfrifoldeb amgylcheddol."}, {"text_idx": "#000007", "text": "Mae \u2018Goriad Gwyrdd wedi cael ei ddyfarnu i fwy na 3,200 o ddarparwyr twristiaeth ar draws 65 o wledydd yn fyd-eang ac mae\u2019n agored i fusnesau ar draws y sector. O westai bwti\u0302c sydd yn gweini bwyd da, i westai mawr a lleoliadau digwyddiadau gyda\u2019r gallu i ddarparu ar gyfer miloedd, o wely a brecwast i feysydd gwersylla ac atyniadau, mae \u2018Goriad Gwyrdd yn ddewis amgylcheddol gynaliadwy wrth gynllunio gwyliau, gwibdeithiau, neu deithiau busnes."}, {"text_idx": "#000008", "text": "Cafodd \u2018Goriad Gwyrdd ei lansio yn Ebrill 2015 ac mae\u2019n cynnig casgliad cynyddol o gyrchfannau mwyaf amgylcheddol gynaliadwy y wlad, gan sicrhau, ble bynnag y byddwch yng Nghymru, y gallwch wneud y dewis gorau ar gyfer yr amgylchedd, yn ogystal a\u0302 chanfod rhai o\u2019r darparwyr lletygarwch gorau yn y wlad.\nY Sefydliad Addysg Amgylcheddol (FEE) sydd yn berchen ar Goriad Gwyrdd a chaiff ei redeg gan Cadwch Gymru\u2019n Daclus. Rydym hefyd yn rheoli gwobrau safonau amgylcheddol hynod lwyddiannus y Faner Las a \u2018Goriad Gwyrdd ar ran FEE yng Nghymru."}, {"text_idx": "#000009", "text": "Mae Goriad Gwyrdd yn eco-achrediad"}, {"text_idx": "#000010", "text": "Mae Goriad Gwyrdd yn eco-achrediad sydd yn tywys busnesau tuag at y dewisiadau amgylcheddol gorau i gyd-fynd ag anghenion eu busnes unigol."}, {"text_idx": "#000011", "text": "Mae twristiaid yn cefnogi llety cynaliadwy"}, {"text_idx": "#000012", "text": "Mae teithwyr a thwristiaid yn gynyddol ymwybodol o bwysigrwydd cefnogi busnesau cyfrifol yn gymdeithasol ac amgylcheddol gynaliadwy. Mewn arolwg yn 2020 gan (a gynhaliwyd ar draws 22 o farchnadoedd byd-eang gyda 1,000 o gyfranogwyr fesul marchnad) dywedodd 82% o\u2019r teithwyr eu bod ystyried cynaliadwyedd yn destun pwysig, ond dim ond 50% sydd yn cytuno bod digon o ddewis o ran lleoedd i aros sydd a\u0302 nodweddion cynaliadwy."}, {"text_idx": "#000015", "text": "... ac fel elfen ychwanegol, gallwn ddangos i chi sut gall eich busnes wneud arbedion ariannol sylweddol trwy ysgogi ymddygiad cynaliadwy gyda thi\u0302m Goriad Gwyrdd wrth law i\u2019ch tywys drwy\u2019r ffordd o weithredu\u2019r newidiadau hyn \u2013 beth bynnag yw maint eich busnes.\nYn olaf, fel eco-label uchel ei barch ar draws 65 o wledydd yn fyd-eang, mae Goriad Gwyrdd yn cynnig presenoldeb i chi mewn marchnad letygarwch ryngwladol."}, {"text_idx": "#000016", "text": "Canfod pwy sy\u2019n gymwys i wneud cais am achrediad \u2018Goriad Gwyrdd."}, {"text_idx": "#000017", "text": "Proses cam wrth gam syml i wneud cais am \u2018Goriad Gwyrdd."}, {"text_idx": "#000018", "text": "Mae gwneud cais yn hawdd. Gallwch gofrestru eich diddordeb trwy ebostio\u2019r ti\u0302m yn greenkey@keepwalestidy.cymru. Byddant mewn cysylltiad i fynd a\u0302 chi trwy\u2019r ffurflen gais sydd yn cynnwys agweddau amrywiol ar eich busnes; o ynni, gwastraff a dw\u0302r, i gyfranogiad gwesteion a staff."}, {"text_idx": "#000020", "text": "Unwaith mae eich ffurflen gais wedi cael ei chyflwyno, bydd asesydd Goriad Gwyrdd mewn cysylltiad i drefnu dyddiad ac amser cyfleus i ymweld a\u0302\u2019ch busnes. Yn ystod eu hymweliad a\u0302\u2019r safle, bydd eich asesydd yn mynd trwy eich cais, yn archwilio ardaloedd gwesteion a staff, ac yn gofyn i weld unrhyw ddogfennau perthnasol."}, {"text_idx": "#000022", "text": "Yna mae\u2019r holl geisiadau\u2019n cael eu hanfon at reithgor cenedlaethol sydd yn cynnwys gweithwyr proffesiynol annibynnol o\u2019r diwydiant, sydd yn sicrhau bod Goriad Gwyrdd Cymru yn gweithio yn unol a\u0302 safonau rhyngwladol."}, {"text_idx": "#000023", "text": "Fel elusen, mae Cadwch Gymru\u2019n Daclus wedi gweithio\u2019n galed i sicrhau bod Goriad Gwyrdd yn hygyrch i bob darparwr twristiaeth. Gyda hyn mewn golwg, mae\u2019r lefelau buddsoddi yn amrywio yn dibynnu ar faint eich busnes. Mae lefelau buddsoddiad yn dechrau ar \u00a3250 yn unig ac fe\u2019i telir fel rhan o\u2019r broses ymgeisio, ac yna\u2019n flynyddol ar o\u0302l diweddaru\u2019r cais). Os hoffech siarad ag un o\u2019r ti\u0302m Goriad Gwyrdd am y gost i\u2019ch busnes, ebostiwch greenkey@keepwalestidy.cymru am fwy o wybodaeth."}, {"text_idx": "#000024", "text": "Mae Goriad Gwyrdd yn gyfle i wneud arbedion masnachol gwych. Bydd ein ti\u0302m yn rhoi cyngor a chymorth arbenigol i\u2019ch helpu i wneud y dewisiadau amgylcheddol cywir, gan arwain at filiau is heb gyfaddawdu o ran profiad gwesteion. Bydd gennych fynediad at ddeunyddiau hyrwyddo am ddim, fydd yn eich galluogi i arddangos logo Goriad Gwyrdd sydd yn cael ei gydnabod yn rhyngwladol yn eich busnes ac ar-lein. Bydd eich busnes yn cael ei hyrwyddo yn sioeau masnach y diwydiant a digwyddiadau a fynychir gan Goriad Gwyrdd Cymru a Goriad Gwyrdd Rhyngwladol."}]